**ΕΝΔΕΙΚΤΙΚΟ ΣΧΕΔΙΟ ΥΛΟΠΟΙΗΣΗΣ**

**Συγγραφέας:**

[Καλοπούλου Γεωργία](http://www.peekpemagazine.gr/%CF%83%CF%85%CE%B3%CE%B3%CF%81%CE%B1%CF%86%CE%AD%CE%B1%CF%82/%CE%BA%CE%B1%CE%BB%CE%BF%CF%80%CE%BF%CF%8D%CE%BB%CE%BF%CF%85-%CE%B3%CE%B5%CF%89%CF%81%CE%B3%CE%AF%CE%B1)

**1.     Γενικό θέμα (τίτλος): Ο καταπράσινος κήπος του σχολείου μας**

Ο Σχολικός κήπος μας

Οι πράσινες γωνιές του Σχολείου μας

Ας  ομορφαίνουμε την αυλή μας

Φτιάχνουμε την αυλή μας πράσινη

**2.     Υποθέματα – Επιμέρους θέματα**

Γνωριμία με το φυσικό περιβάλλον του Σχολείου μας (φυτά και ζώα που φιλοξενούνται)

Γνωριμία με το έδαφος ( σύσταση, χρησιμότητα)

Τρόποι διαμόρφωσης της αυλής (φύτεμα σπόρων, φυτών, δέντρων, λαχανικών κλπ)

Καλλιέργεια, ανάπτυξη των φυτών

Χρησιμότητα του πράσινου στον αύλειο χώρο του Σχολείου μας

Τρόποι προστασίας του φυσικού περιβάλλοντος του Σχολείου μας

 ( Επιλέγουμε δύο ή τρία υποθέματα ανάλογα με την τάξη μας, την αναγκαιότητα της περιοχής, το ενδιαφέρον των παιδιών)

**3.     Προβλεπόμενη έναρξη και διάρκεια του προγράμματος**

Το πρόγραμμα της περιβαλλοντικής εκπαίδευσης μπορεί να διαρκέσει από Δεκέμβριο έως Μάιο.

**4.     Σκοπός και στόχοι του προγράμματος**

α. Γνωστικοί

Να κατανοήσουν την έννοια περιβάλλον-οικοσύστημα-περιβαλλοντικά προβλήματα-προστασία του περιβάλλοντος.

Να γνωρίσουν τα φυτά, τα λουλούδια, τα δέντρα που θα μπορούσαν να ομορφαίνουν τον αύλειο χώρο.

Να μάθουν τον τρόπο ανάπτυξης τους και τη σημασία τους στη ζωή των ανθρώπων, των ζώων και των εντόμων.

Να ανακαλύψουν τη σημασία του εδάφους για την ανάπτυξη των φυτών.

Να αντιληφθούν ότι έχουν τη δυνατότητα να παρέμβουν στο εγγύτερο περιβάλλον τους , να το διαμορφώσουν και να το προστατεύσουν.

Να εξοικειωθούν με τη χρήση εργαλείων και υλικών.

β .Συναισθηματικοί

Να ευαισθητοποιηθούν σχετικά με τη λειτουργία, την αισθητική και τη χρηστικότητα του χώρου της αυλής ώστε να είναι καθαρός και όμορφος.

Να υιοθετήσουν μέτρα προστασίας σχετικά με τη ρύπανση των εδαφών.

Να υιοθετήσουν θετικές στάσεις για την προστασία του περιβάλλοντος.

γ. Ψυχοκινητικοί

Να αναπτύξουν δεξιότητες λεπτής κινητικότητας.

Να μάθουν να συνεργάζονται ομαδικά για ένα κοινό στόχο και να σέβονται ο ένας τον άλλον.

Να συμμετέχουν στην έρευνα, συλλογή πληροφοριών, αξιολόγηση, κρίση και παρουσίαση των συμπερασμάτων.

Να αναπτύξουν την ικανότητα να εκφράζονται μέσα από παιχνίδια ρόλων, θεατρικό παιχνίδι σχετικά με το θέμα εξερεύνησης.

(Επιλέγουμε στόχους σχετικά με τα υποθέματα του προγράμματος)

1. **Μεθοδολογία του προγράμματος σε σχέση μεν προβλεπόμενο χρόνο, σκοπό και στόχους του προγράμματος**

Μέθοδος  project  (ορισμός θέματος, υποθεμάτων, χωρισμός σε ομάδες εργασίας, συγκέντρωση πληροφοριών, επεξεργασία, εξαγωγή συμπερασμάτων, παρουσίαση , αξιολόγηση)

Διαθεματική προσέγγιση μέσα από τη γλώσσα, μαθηματικά, μελέτη περιβάλλοντος, έκφραση, δημιουργία.

Επίσκεψη πεδίου(παρατήρηση, συγκέντρωση στοιχείων, δράσεις στο χώρο επίσκεψης)

Ενημέρωση ειδικού επιστήμονα

**6.     Πιθανά πεδία σύνδεσης με το αναλυτικό  πρόγραμμα**

Λογοτεχνία, μαθηματικά, κλπ

**7.     Προβλεπόμενη συνεργασία με άλλους φορείς ή πρόσωπα**

Επίσκεψη σε θερμοκήπιο , ανθοπωλείο, αγρόκτημα.

Ενημέρωση από ειδικό επιστήμονα Γεωπόνο, Αρχιτέκτονα.

Επίσκεψη σε έκθεση ζωγραφικής.

**8.     Προγραμματισμός δραστηριοτήτων**

( Χρονική ακολουθία δράσεων )

Έναρξη – προβληματισμός από έντυπα – ειδησιογραφία.

Επίσκεψη σε παραθαλάσσια περιοχή.

Έρευνα σε ομάδες με ανάληψη θεμάτων (διερεύνηση σε βιβλιοθήκες, διαδίκτυο, έντυπα κλπ.).

Επίσκεψη –ενημέρωση ειδικού στο σχολείο.

Εξαγωγή συμπερασμάτων

Παρουσίαση προγράμματος με έκθεση έργων των παιδιών στο σχολείο ή σε άλλο χώρο

Θεατρικό δρώμενο κτλ.

**9.     Τρόποι αξιολόγησης**

Ερωτηματολόγια, κατασκευές, ζωγραφική, θεατρικό παιχνίδι κλπ.